Grande Torino olimpiskais stadions

Grande Torino olimpiskais stadions (itāļu: Stadio Olimpico Grande Torino) ir daudzfunkcionāls stadions ziemeļu Itālijas pilsētā Turīnā. Tas ir mājas laukums futbola klubam Torino F.C.. No 2006. līdz 2016. gada aprīlim stadions bija zināms kā Turīnas olimpiskais stadions. Tas bija noslēguma un atklāšanas ceremoniju stadions 2006. gada ziemas olimpiskajās spēlēs. Tas tika pārsaukts par godu Grande Torino — Torino kluba futbolistiem, kas 1940. gados piecas reizes bija Itālijas čempioni un 1949. gadā gāja bojā aviokatastrofā.